Domine
Domine (vel domina) est appellatio Latina verecunda. Obvios, si nomen non succurrit, 'dominos' salutamus, ut Seneca in tertia ad Lucilium epistola dicit. Cum voco te dominum, noli tibi, Cinna, placere: Saepe etiam servum sic resaluto tuum, — Martialis addit. In Latinitate Christiana eadem, ut Dei appellatio, facta est, quod in multis linguis recentioribus servabatur.